Diari Oficial de la Generalitat Valenciana


Sumari del DOGV 5310, del 25-07-2006 (2006/7666)

RESOLUCIÓ de 17 de maig del 2006, de la Conselleria d'Empresa, Universitat i Ciència, per la qual s'estén la declaració d'aigua mineral natural procedent del pou P-6159 a l'aigua captada per l'obra subterrània núm. 0-7059, coordenades UTM, X=661 360, Y=4 380 600, Z=835 m.s.n.m., partida Pinarejo, terme municipal de Requena, província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5310

Data del DOGV
:   25-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/7666


Data del document
:   17-05-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Requena
    * empresa privada
    * aigua mineral

RESOLUCIÓ de 17 de maig del 2006, de la Conselleria d'Empresa, Universitat i Ciència, per la qual s'estén la declaració d'aigua mineral natural procedent del pou P-6159 a l'aigua captada per l'obra subterrània núm. 0-7059, coordenades UTM, X=661 360, Y=4 380 600, Z=835 m.s.n.m., partida Pinarejo, terme municipal de Requena, província de València. [2006/7666]  
Vist l'expedient de declaració d'aigua mineral natural, a la procedent de la captació núm. 0-7059, partida Pinarejo, al terme municipal de Requena, província de València, instat davant del Servei Territorial d'Indústria de València per la societat Agua Mineral San Benedetto, SA, CIF Y 03 320 393.  
Vistos La Llei 22/1973, de Mines; el RD 2.857/1978, pel qual s'aprova el Reglament General per al Règim de la Mineria; el RD 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el RD 849/1986, pel qual s'aprova el Reglament Públic Hidràulic, títol preliminar i d'altres; el RD 1.074/2002, de 18 d'octubre, sobre reglamentació tecnicosanitària per a l'elaboració, la circulació i el comerç de les aigües de beguda envasada, modificat pel RD 1.744/2003, de 19 de desembre.  
Antecedents de fet  
Primer. La societat Agua Mineral San Benedetto, SA, per mitjà d'un escrit dirigit al Servei Territorial d'Indústria de València amb data de registre d'entrada de 22/11/02, després de la presa de mostres prèvia de les aigües, va sol·licitar, basant-se en l'article 24.1 de la Llei de Mines i en l'article 39.1 del Reglament General per al Règim de la Mineria, que la Conselleria competent en mineria declarara aigua mineral natural l'aigua procedent de la captació subterrània núm. 7059, brollador denominat Font Vega, a la partida Pinarejo, al terme municipal de Requena, província de València, situat en les coordenades UTM (ED50), X=661 360, Y=4 380 600, Z=835 m.s.n.m.  
Segon. Per complir l'article 39.2 del Reglament General per al Règim de la Mineria, el Servei Territorial d'Indústria i Energia de València va realitzar el 26/03/2003 les corresponents preses de mostres d'aigua en presència de la part interessada i va enviar, amb data eixida de 03/04/2003, una de les mostres preses a l'Institut Geològic i Miner d'Espanya per a la realització de l'anàlisi reglamentària. Amb data registre d'entrada de 27/06/2003 es va rebre informe de l'Institut Geològic i Miner d'Espanya de data 16/06/2003, favorable quant a la qualificació com a aigua mineral natural.  
Tercer. De conformitat amb el que disposa l'article 39.2 del Reglament General per al Règim de la Mineria, el Servei Territorial d'Indústria i Energia de València va procedir a la informació pública de la iniciació de l'expedient per mitjà d'anuncis que es van publicar en el Butlletí Oficial de la Província de València núm. 105, de 04/05/2004, i en el Diari Oficial de la Generalitat núm. 4752, de 13/05/2004, i en l'expedient no consta cap escrit d'oposició. El Servei Territorial va enviar l'expedient a la Direcció General d'Indústria i Comerç, amb data entrada en esta última de 28/09/2004, perquè continuara la seua tramitació, segons el que preveu l'article 39.2 del Reglament General per al Règim de la Mineria.  
Quart. Amb data eixida de 16/11/2004, l'Àrea d'Indústria i Mines de la Direcció General d'Indústria i Comerç requerix de la societat sol·licitant la presentació d'una memòria justificativa de diferenciació hidrogeològica de les aigües captades pels sondatges P-6159 (Font Primavera), O-6732 (pou núm. 2, Fuencisla), O-7418 (Fuencisla 2) i O-7059 (pou núm. 3, font Vega).  
Cinqué. Amb data de registre d'entrada de 21/02/2005, la societat Agua Mineral San Benedetto, SA presenta escrit i documentació en contestació al requeriment efectuat, en què sol·licita que el pou O-7059 siga considerat com a sondatge alternatiu al P-6159 i es permeta l'explotació d'ambdós indistintament i demana la declaració d'aigua mineral natural a la captada per l'obra O-7059 per a la seua explotació alternativa a l'aprofitament autoritzat per al pou P-6159, mitjançant una resolució de 24 de gener de 1997 de la Direcció General d'Indústria i Energia, per la qual s'atorga a la societat Agua Mineral San Benedetto, SA la concessió d'aprofitament d'aigua mineral natural, secció B), procedent del pou P-6159 denominat pou Font Primavera (anteriorment denominat pou Pinarejo), siti en la partida el Vedat, finca el Pinarejo, pedania de Sant Antoni, del terme municipal de Requena (València). Amb data eixida de 28/04/2005, l'Àrea d'Indústria i Mines dóna instruccions al Servei Territorial d'Indústria i Seguretat Industrial de València perquè continue amb la tramitació de l'expedient i torna la documentació al Servei Territorial.  
Sisé. Amb data eixida de 17/05/2005, el Servei Territorial d'Indústria i Seguretat Industrial de València, vista la documentació presentada, requerix a l'interessat l'aportació de documentació complementària per a la valoració de la sol·licitud. L'interessat presenta amb data 09/06/2005 documentació relativa als pous P-6159 i O-7059 als serveis territorials de València de la Conselleria d'Economia, Hisenda i Ocupació, que tingué entrada al Servei Territorial d'Indústria i Seguretat Industrial de València el 08/07/2005. Amb data entrada de 12/07/2005, la societat presenta escrit en el qual s'indica que cap dels sondatges que proveïxen d'aigua la planta d'Agua Mineral San Benedetto queda afectat per cap espai natural protegit de la Comunitat Valenciana.  
Seté. Amb data eixida de 05/08/2005, el Servei Territorial d'Indústria i Seguretat Industrial de València tramet a la Direcció General d'Indústria i Comerç informe en relació amb la sol·licitud de 21/02/2005 perquè el brollador d'aigües captades per l'obra O-7059 siga considerat com alternatiu a l'aprofitament autoritzat per al pou P-6159 anteriorment mencionat mitjançant una resolució de 24 de gener de 1997 de la Direcció General d'Indústria i Energia.  
Huité. Amb data de registre d'eixida de 13/09/2005, l'Àrea d'Indústria i Mines de la Direcció General d'Indústria i Comerç va trametre escrit en què sol·licitava informe a la Confederació Hidrogràfica del Xúquer. Amb data d'entrada del 10/11/2005, l'indicat organisme emet un informe de data 14/10/2005 que s'ha de considerar favorable a l'efecte de la declaració de l'aigua com a mineral natural, amb determinades condicions relatives al seu posterior aprofitament.  
Nové. Per complir el que establixen el RD 1.074/2002, modificat pel RD 1.744/2003, sobre reglamentació tecnicosanitària per a l'elaboració, la circulació i el comerç de begudes envasades i l'article 39.3 de la Llei 22/1973, de Mines, es va traslladar l'expedient a la Conselleria de Sanitat, Direcció General de Salut Pública, amb registre d'eixida de 13/09/2005, i se sol·licità el corresponent informe vinculant sobre la naturalesa de les aigües objecte de l'expedient. Amb data d'eixida de 06/10/2005, la Direcció General de Salut Pública emet un informe en què sol·licita informe complementari on s'indique si la procedència de les dues aigües captades per mitjà de les obres O-7059 i P-6159 que pretenen comercialitzar-se sota la denominació Font Primavera és la mateixa.  
Desé. Amb data d'eixida de 27/10/2005, l'Àrea d'Indústria i Mines trasllada l'informe de Salut Pública i l'expedient al Servei Territorial d'Indústria i Seguretat Industrial de València per a la realització de les actuacions que corresponguen i l'emissió de nou informe que done resposta als requeriments de la Conselleria de Sanitat. Amb data de registre d'eixida de 28/11/2005, el Servei Territorial d'Indústria i Seguretat Industrial de València sol·licita informe sobre si l'aigua procedent dels pous O-7059 i P-6159 és la mateixa a l'Institut Geològic i Miner d'Espanya (IGME), que amb data 13/12/2005 emet un informe pel qual determina que de les dades que hi tenen es deduïx que les captacions pertanyen al mateix aqüífer, informe que té entrada al Servei Territorial d'Indústria i Seguretat Industrial amb data 02/01/2006.  
Onzé. Amb data de registre d'eixida de 27/01/2006, la Unitat de Mines del Servei Territorial d'Indústria i Seguretat Industrial de València emet ofici informe en què s'indica, en resum, que la procedència de les dues captacions és la mateixa sobre la base de la documentació que hi tenen i l'informe de l'IGME i s'hi envia al Servei d'Ordenació i Seguretat Minera.  
Dotzé. Amb data de 07/02/2006, el Servei d'Ordenació i Seguretat Minera tramet a la Conselleria de Sanitat l'informe de la Unitat de Mines del Servei Territorial d'Indústria i Seguretat Industrial de València. Amb data d'eixida de 27/02/2006, la Direcció General de Salut Pública emet un informe vinculant favorable en el qual conclou que és procedent la declaració d'identitat d'ambdues aigües, així com la seua explotació conjunta o alternativa, sota la mateixa denominació Font Primavera.  
Fonament de dret  
Primer. La Conselleria d'Empresa, Universitat i Ciència és competent per a resoldre la sol·licitud de declaració d'aigua mineral natural de les esmentades aigües, formulada per la societat Agua Mineral San Benedetto, SA, en virtut del que es disposa tant en els articles 24.2 de la Llei 22/1973, de 21 de juliol, de Mines, i 39.2 del seu Reglament, aprovat pel RD 2.857/1978, com el que s'establix en el RD 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en el seu annex I, apartat B.III.a), i en el Decret 184/2004, d'1 d'octubre, del Govern Valencià, pel qual s'aprova el Reglament Orgànic i Funcional de la Conselleria d'Empresa, Universitat i Ciència.  
Vistos els antecedents de fet i els preceptes legals esmentats i la resta de disposicions d'especial i general aplicació, esta Conselleria d'Empresa, Universitat i Ciència, a petició de la societat Agua Mineral San Benedetto, SA, RESOL  
Estendre la declaració d'aigua mineral natural la procedent del pou P-6159 (qualificada mitjançant una resolució de 28 de juliol de 1994 de la Conselleria d'Indústria, Comerç i Turisme) a l'aigua captada per l'obra subterrània núm. 0-7059, coordenades UTM, X=661 360, Y=4 380 600, Z=835 m.s.n.m., partida Pinarejo, terme municipal de Requena, província de València.  
La present resolució no pot estendre's de facto per a aigües procedents de qualsevol altra font, pou, sondatge, brollador, etc. existent o a realitzar, si prèviament i després de l'oportuna tramitació reglamentària no acorda esta Conselleria la qualificació com a mineral natural de les aigües així obtingudes.  
Prèviament a l'aprofitament de l'aigua captada per l'obra O-7059, declarada mineral natural en la present resolució, i per a la posada en explotació alternativa per a la seua comercialització sota la denominació Font Primavera, s'haurà de sol·licitar al Servei Territorial d'Indústria i Seguretat Industrial de la província de València la corresponent modificació de l'aprofitament concedit mitjançant una resolució de 24 de gener de 1997 de la Direcció General d'Indústria i Energia, per la qual s'atorga a la societat Agua Mineral San Benedetto, SA la concessió d'aprofitament d'aigua mineral natural, secció B), procedent del pou P-6159 denominat pou Font Primavera (anteriorment denominat pou Pinarejo), siti en la partida el Vedat, finca el Pinarejo, pedania de Sant Antoni, del terme municipal de Requena (València), de conformitat amb el que establixen l'article 26 de la Llei 22/1973, de 21 de juliol, de Mines, i l'article 41 del vigent Reglament General per al Règim de la Mineria, en relació amb l'article 24.1 de l'esmentada Llei 39.1 i del seu Reglament.  
La present resolució és definitiva en via administrativa i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant del conseller d'Empresa, Universitat i Ciència en el termini d'un mes comptat des de l'endemà de la notificació de conformitat amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
València, 17 de maig del 2006.. El conseller d'Empresa, Universitat i Ciència: Justo Nieto Nieto